ASWA համակարգ

**«Ավտոապահովագրական մեկ պատուհան» համակարգ (ԱԱՄՊ համակարգ, ASWA համակարգ)**, չեզոք և բաց էլեկտրոնային հարթակ, որն ապահովում է տեղեկությունների խելամիտ և ապահովագրական ապահովագրական անվտանգ փոխանակում ընկերությունների միջև, ընկերությունների, վնաս գնահատողների և այլ շահագրգիռ կողմերի միջև ապահովագրական պայմանագրերի կնքման, ավտոտրանսպորտային միջոցների հատուցումների կառավարման և վնասների գնահատման գործընթացների բարելավման նպատակով։ ԱԱՄՊ համակարգը տնօրինում է Հայաստանի օրենսդրության համաձայն գրանցված «Բիվաք Հայաստան» փակ բաժնետիրական ընկերությունը։ Համակարգը ներդրվել է 2014 թվականի ապրիլի 14-ին։

## Նկարագրություն
ASWA-ն միացված է ապահովագրական ընկերությունների ներքին ծրագրերին, Ճանապարհային ոստիկանությանը, Կենտրոնական բանկում տեղակայված, նախկինում արդեն գրանցված ԱՊՊԱ պայմանագրերի բազային և այլ համակարգերին։ Համակարգն օգտվում է հաստատված և ճշգրտված տեղեկատվական հենքերից։ Հարթակում իրականացվում է բոլոր տվյալների հավաքագրում։ Հարթակում գործում է միանձնյա մուտքի սկզբունք․ օգտատերը, մեկ անգամ մուտք գործելով հարթակ, կարողանում է օգտվել առաջարկվող բազմաթիվ մոդուլներից։

Հարթակում աշխատում է 2017 թվականի նոյեմբերի 1-ից գործող ԱՊՊԱ պայմանագրեր կնքելու մոդուլը։

2019 թվականին ներդրվել է փոխհատուցումների կառավարման մոդուլ, որի շնորհիվ գործընթացն ամբողջությամբ ավտոմատացվել է՝ ավտովթարի ազդարարումից մինչև փոխհատուցում և փոխհաշվարկների կարգավորում, ինչպես նաև ստեղծվել է վնասի գնահատման շուկայական արժեքի համապետական ուղեցույց։

Նույն թվականին երկարատև թղթաբանության փոխարեն ներդրվել է պատահարների գրանցման բջջային հավելվածը, որում տեղեկությունները հավաքագրվում են միայն ավտոմատ կերպով։ Հավելվածի օգնությամբ կարելի է գրանցել մինչև 100․000 դրամ գույքային պահանջներով ավտոպատահարները։

## Աշխատանքի սկզբունք
Գրանցված օգտատերը կարող է մտնել aswa.am կայք և մուտքագրել տրանսպորտային միջոցի ու նրա սեփականատիրոջ անձնական տվյալները, ընտրել իր նախընտրած ապահովագրական ընկերությունն ու կնքել ապահովագրության պայմանագիրը։ Դրանով նա խնայում է իր ժամանակը։ Պայմանագրի առցանց կնքումը հնարավորություն է տալիս ստանալ ապահովագրավճարի 5 տոկոս զեղչ։

## Իրականացվող գործողություններ
Համակարգն իրականացնում է հետևյալ գործողությունները․

1. ԱՊՊԱ պայմանագրեր․
* ԱՊՊԱ պայմանագրերի կնքում, պայմանագրերում փոփոխությունների իրականացում, դադարեցում
* Բոնուս-Մալուս գործակցի հաշվարկ

2. ԱՊՊԱ հատուցումների կառավարում․
* ԱՊՊԱ պատահարի գրանցում
* Պատահարի առաջացման պատճառների փորձաքննության իրականացում,
* Վնասների գնահատման փորձաքննության իրականացում,
* Հատուցման իրականցում,
* Հատուցումների գծով փոխադարձ հաշվարկների իրականացում,
* Հետադարձ պահանջի իրականացում։

ASWA համակարգը կապակցված է Ճանապարհային ոստիկանության տեղեկատվական-փնտրողական համակարգին, որի միջոցով ԱՊՊԱ պայմանագրի կնքման, պատահարի գրանցման ընթացքում ՀՀ-ում գրանցված ավտոտրանսպորտային միջոցների, դրանց սեփականատերերի և վարորդների վերաբերյալ ամբողջ անհրաժեշտ տեղեկատվությունը անմիջապես մուտքագրվում է ԱՄՄՊ համակարգ՝ կրճատելով ԱՊՊԱ պայմանագրերի կնքման և պատահարների գրանցման գործընթացի տևողությունը։

Սպառողը ASWA համակարգի միջոցով կարող է իրականացնել հետևյալ
հարցումները․
* Ավտոտրանսպորտային միջոցի ապահովագրություն,
* Ապահովադրի ԲՄ դաս,
* Վարորդի պատմություն,
* Հատուցման կարգավիճակ,
* Ստանալ ԱՊՊԱ վկայագրի օրինակը,
* Ստուգել ԱՄՄՊ համակարգի կողմից գեներացված փաստաթղթի թվային ստորագրությունը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ապահովագրություն
Կատեգորիա:Հայկական կայքեր